रात दस से सुबह चार बजे तक सड़कों पर रही पुलिस
जिलापुलिस ने मंगलवार रात 10 बजे से बुधवार सुबह चार बजे तक नाइट डोमिनेशन अभियान चलाया। इस दौरान पुलिस ने 1,163 वाहनों को चेक करते हुए उनमें से 59 वाहनों के चालान तो 10 वाहनों को इंपाउंड किया गया। पुलिस ने यह अभियान एसपी प्रतीक्षा गोदारा के आदेश पर चलाया था।
इस बारे में मंगलवार रात साढ़े नौ बजे एसपी प्रतीक्षा गोदारा ने पूरे जिले के थाने और चौकी प्रभारियों को आदेश जारी करते हुए कहा कि वे रात 10 बजे से बुधवार सुबह चार बजे तक नाइट डोमिनेशन अभियान चलाएं। एसपी के आदेश पर पूरे जिले की 80 प्रतिशत पुलिस फोर्स रात के समय सड़कों पर गई। इस दौरान पुलिस टीमों ने अपने क्षेत्रों में नाकाबंदी करते हुए वहां से गुजरने वाले वाहनों की चेकिंग की।
जिले के सभी डीएसपी ले रहे थे रिपोर्ट
एसपीके आदेश पर मंगलवार रात से चलाए इस अभियान की रिपोर्ट जिले के सभी भिवानी, लोहारू, दादरी और सिवानी के डीएसपी ले रहे थे। इस दौरान पुलिस ने होटलों, रेलवे स्टेशनों और अन्य सार्वजनिक स्थानों को भी चेक करने के अलावा शहर में रात के समय चलने वाले ऑटो को भी चेक किया। इस बारे में एसपी प्रतीक्षा गोदारा ने बताया कि यह अभियान जिले में सुरक्षा व्यवस्था को चेक करने के लिए चलाया था। उन्होंने बताया कि पुलिस का यह अभियान समय समय पर चलता रहेगा। इसमें किसी तरह की कोताही नहीं बरती जाएगी।
नाइट डोमिनेशन अभियान के तहत चैकिंग करती पुलिस।
hin_Deva hin_Deva hin_Deva hin_Deva hin_Deva hin_Deva